ddrg/super_eurlex huggingface dataset:
2.

gentager sin fulde støtte til Georgiens suverænitet og territoriale integritet inden for dets internationalt anerkendte grænser og bekræfter sit tilsagn om fortsat at bidrage til en fredelig løsning af konflikten mellem Rusland og Georgien, herunder gennem EU's særlige repræsentant for Sydkaukasus og krisen i Georgien, medformandskabet for de internationale drøftelser i Genève, aktiviteterne inden for rammerne af EU's observatørmission (EUMM) og politikken om ikkeanerkendelse og engagement; fordømmer på det kraftigste Den Russiske Føderations ulovlige besættelse af de georgiske regioner Abkhasien og Tskhinvali/Sydossetien og russiske og de facto-sydossetiske sikkerhedsaktørers igangværende ulovlige opførelse af pigtrådshegn og andre kunstige barrierer (»grænsedragning«) langs den administrative grænse og understreger, at der skal sættes en stopper for disse krænkelser af folkeretten; kræver, at de facto-myndighederne i Abkhasien og Tskhinvali/Sydossetien hurtigst muligt genåbner de lukkede grænseovergangssteder og afholder sig fra at begrænse den frie bevægelighed i disse regioner; opfordrer næstformanden for Kommissionen/Unionens højtstående repræsentant for udenrigsanliggender og sikkerhedspolitik og medlemsstaterne til at fordømme dette foretagende; understreger, at associeringsaftalen omfatter hele Georgiens territorium, herunder dets besatte områder, og har til formål at gavne hele landets befolkning; opfordrer Den Russiske Føderation til at opfylde sine forpligtelser i henhold til den EU-formidlede våbenhvileaftale af 12. august 2008, navnlig til at den trækker alle sine militære styrker ud af Georgiens besatte områder og giver EUMM uhindret adgang til hele Georgiens territorium; opfordrer i den forbindelse Tjenesten for EU's Optræden Udadtil (EU-Udenrigstjenesten) til klart at oplyse, hvilke bestemmelser Den Russiske Føderation endnu ikke har gennemført; opfordrer Kommissionen og EU-Udenrigstjenesten til at øge deres bestræbelser på at løse konflikten fredeligt ved at anvende alle diplomatiske instrumenter, herunder gennem EUMM og EU's særlige repræsentant for Sydkaukasus og krisen i Georgien, og til fortsat at støtte det georgiske parlaments pakke »Et skridt hen imod en bedre fremtid« og fremme mellemfolkelige kontakter og tillidsskabende foranstaltninger; bifalder Georgiens bestræbelser på at fremme gode naboskabsforbindelser og et konstruktivt samarbejde med landene i Sydkaukasus;
38.

understreger, at tiltagene skal være baseret på videnskabelig dokumentation, og opfordrer alle relevante aktører til at sikre, at de foranstaltninger, der træffes, ikke bringer adgangen til sikker og effektiv lægemiddelbehandling for patienter og dyr i fare; støtter i denne forbindelse Kommissionens planer om at reducere mængden af affald ved at tillade, at lægemidler udleveres i mængder, der svarer bedre til patienternes behov, samtidig med at der sikres overensstemmelse med eksisterende sporbarhedslovgivning, bl.a. ved at optimere pakkestørrelser, og om at undersøge muligheden for at forlænge lægemidlers holdbarhedsdatoer for at undgå, at lægemidler unødigt smides ud på et tidspunkt, hvor de stadig trygt kan bruges;
16.

understreger det langvarige behov for lige konkurrencevilkår mellem EU og Kina for så vidt angår handel og investering med særligt fokus på gensidighed i forbindelse med markedsadgang, offentligt udbud og finansielle tjenesteydelser; opfordrer indtrængende begge parter til i den forbindelse at samarbejde konstruktivt om at forfølge markedsbaserede reformer og gøre meningsfulde fremskridt, navnlig med hensyn til de igangværende forhandlinger om den bilaterale investeringsaftale, men også i forbindelse med virksomhedernes sociale ansvar, opfyldelsen af målene for bæredygtig udvikling og bekæmpelsen af klimaændringer i overensstemmelse med Parisaftalen; gentager sin opfordring til Kina om at gå videre med en ambitiøs reform af WTO, herunder omfattende regler om industrisubsidier; gentager sin bekymring over kinesiske statsejede virksomheders markedsforvridende praksis, tvungen teknologioverførsel og datalokalisering, industriel overkapacitet og den dermed forbundne dumping af eksport og andre former for urimelig handelspraksis; gentager, at det er nødvendigt at forbedre det bilaterale og multilaterale samarbejde om bæredygtig udvikling og et retfærdigt handelssystem ved at fremme sociale og miljømæssige standarder baseret på respekt for og gennemførelse af internationale konventioner og aftaler; er bekymret over Kinas dårlige resultater med hensyn til ulovligt, urapporteret og ureguleret fiskeri (IUU-fiskeri); fremhæver den manglende gennemsigtighed i registreringen af fartøjer og fiskerflåder på globalt plan og understreger, at kinesiske subsidier på dette område skaber illoyal konkurrence for EU's fiskerisektor; opfordrer Kina til at gøre alt for at styrke sin retlige ramme for IUU-fiskeri og til at sikre en strengere håndhævelse heraf;
60.

insisterer på, at mere pålidelige, sammenlignelige og tilgængelige data om bæredygtighed er uundværlige i relation til at få EU's system for bæredygtigfinansiering til at fungere i praksis; glæder sig over idéen fra forummet på højt plan om Kapitalmarkedsunionen om at oprette et fælles europæisk adgangspunkt for at samle oplysninger om virksomheder i EU gennem sammenkoblingen af eksisterende nationale og EU-baserede registre og virksomhedsdatabaser som en måde til at bistå virksomhederne, navnlig i de mindre medlemsstater, med at tiltrække investorer; understreger, at virksomhederne skal kunne kontrollere tilgængeligheden af deres data i det fælles europæiske adgangspunkt; opfordrer Kommissionen til at fremsætte et lovgivningsforslag til et fælles europæisk adgangspunkt for finansielle og ikkefinansielle oplysninger om børsnoterede og ikkebørsnoterede selskaber i EU, samtidig med at der også tages hensyn til proportionalitetsprincippet, hvor det er relevant; opfordrer Kommissionen til at afstemme gennemsigtighedskravene i direktivet om ikkefinansiel rapportering og bringe dem i overensstemmelse med kravene i klassificeringsforordningen og forordningen om bæredygtighedsrelaterede oplysninger i sektoren for finansielle tjenesteydelser; efterlyser gennemsigtige metoder til indsamling og offentliggørelse af data; opfordrer Kommissionen til at etablere effektiv dataovervågning og rapportering af gennemførelsen af investeringsplanen for et bæredygtigt Europa, idet dette gøres offentligt tilgængeligt for at sikre fuldstændig gennemsigtighed i udgifterne til EU's grønne omstilling; mener, at en betydelig del af de EU-obligationer, der skal udstedes i forbindelse med genopretningsplanen, er udstedt på grundlag af EU's generelle budgetstøtte som foreslået af Kommissionen;
17.

værdsætter den indsats, der er blevet gjort på EU-plan med hensyn til at sikre gennemsigtighed i teksterne i protokollerne og i de tekster fra de fælles videnskabelige komitéer, der nu er tilgængelige; understreger behovet for øget gennemsigtighed og deltagelse af sammenslutninger af kystsamfund i forvaltningen af sektorstøtten; opfordrer Kommissionen til regelmæssigt at udarbejde offentlige rapporter om anvendelsen af sektorstøtten og til at fremsende konklusionerne fra Den Blandede Komités møder og resultaterne af de årlige evalueringer til Parlamentet; opfordrer Kommissionen til at gøre det lettere for repræsentanter for Parlamentet at deltage som observatører i Den Blandede Komités møder og til at forbedre de senegalesiske fiskeriforeningers og -samfunds deltagelse; understreger nødvendigheden af gennemsigtighed fra den senegalesiske regerings side vedrørende fiskeripartnerskaber med andre lande;
12.

glæder sig over indførelsen af foranstaltninger til begrænsning af antallet af hjælpefartøjer og anvendelsen af anordninger til tiltrækning af fisk (FAD'er) for at mindske deres negative indvirkning på ungfisk og med hensyn til havaffald; glæder sig over forpligtelsen til at anvende bionedbrydelige FAD'er, som skal opsamles, når de ikke længere er i brug; understreger, at disse foranstaltninger bør overvåges og evalueres nøje; mener imidlertid, at disse foranstaltninger ikke er tilstrækkelige til at begrænse FAD'ernes negative indvirkning på biodiversiteten og med hensyn til havaffald, og at anvendelsen af dem skal nedbringes hurtigt og drastisk;
9.

glæder sig derfor over de bestræbelser, som fagfolk inden for undervisning og medlemsstaterne har gjort for at sikre, at personlig undervisning kan genoptages i et miljø, der er sikkert for så vidt angår covid-19; opfordrer alle medlemsstater til at gøre, hvad der er nødvendigt for at sikre, at alle får adgang til personlig undervisning; erkender den udfordring, som genåbningen af undervisningsinstitutionerne indebærer, og beklager manglen på koordinering og udveksling af bedste praksis på europæisk plan; opfordrer Kommissionen og medlemsstaterne til at arbejde tæt sammen om at minimere sundhedsrisiciene for personale og uddannelsessøgende og maksimere chancerne for, at den personlige undervisning kan fortsætte; mener samtidig, at uddannelsesinstitutioner i tilfælde af en ny nedlukning skal være klædt på til at levere digital kvalitetsundervisning til alle uddannelsessøgende og til at håndtere mental sundhed og trivsel i samarbejde med forældre og andre relevante interessenter;
19.

glæder sig over, at Kommissionen har foretaget anden fase af en høring af arbejdsmarkedets parter med hensyn til en EU-ramme for mindsteløn; bemærker, at anstændige lønninger er vigtige for rimelige arbejdsvilkår og for en blomstrende social markedsøkonomi; opfordrer medlemsstaterne til at sikre anstændige lønninger, der ligger over fattigdomsgrænsen, for alle arbejdstagere gennem kollektive overenskomster eller gennem national lovgivning; mener, at styrkede kollektive forhandlinger er en af de bedste måder at fremme anstændige lønninger inden for EU; opfordrer Kommissionen til at afdække hindringer for social dialog i EU og fremlægge en europæisk ramme for mindsteløn for at fjerne fattigdom blandt personer i arbejde i overensstemmelse med nationale traditioner og med behørig respekt for de nationale arbejdsmarkedsparters autonomi og velfungerende kollektive forhandlingsmodeller; understreger, at intet initiativ må skade arbejdsmarkedets parters autonomi eller lønfastsættelsen i kollektive overenskomster; efterlyser en koordineret tilgang på EU-plan for at undgå usund konkurrence om arbejdskraftomkostninger og øge den opadgående sociale konvergens for alle; understreger endvidere, at løn bør gøre det muligt for arbejdstagerne at opfylde deres egne og deres familiers behov, og at alle arbejdstagere i Unionen bør modtage en løn, der muliggør et eksistensminimum; anmoder i denne forbindelse Kommissionen om at undersøge, hvordan man kan identificere, hvad en løn, der muliggør et eksistensminimum, bør omfatte, og hvordan den bør måles, hvilket kan tjene som reference for arbejdsmarkedets parter;
(22)

Eftersom der ikke foreligger historiske data vedrørende erstatningskrav, bør det undersøges, hvordan og på hvilke betingelser et erstatningsansvar vil kunne forsikres, med henblik på at knytte forsikringen til produktet og ikke til den ansvarlige person. Der udvikles allerede nu forsikringsprodukter for hvert enkelt område og hver enkel form for dækning i takt med, at teknologien udvikler sig. Mange forsikringsselskaber specialiserer sig i visse markedssegmenter (f.eks. SMV'er) eller yder dækning for visse produkttyper (f.eks. el-apparater), hvilket betyder, at der normalt vil være et forsikringsprodukt til rådighed for den forsikrede. Det er dog vanskeligt at få øje på en model, der passer alle, og forsikringsmarkedet får behov for tid til at tilpasse sig. Kommissionen bør arbejde tæt sammen med forsikringsmarkedet om at udvikle innovative forsikringsprodukter, der kan lukke forsikringshullet. I særlige tilfælde, f.eks. en begivenhed, som forvolder kollektiv skade, hvor erstatningen i væsentlig grad overstiger de maksimumsbeløb, der er fastsat i denne forordning, bør medlemsstaterne tilskyndes til at oprette en særlig erstatningsfond for en begrænset periode, som adresserer de særlige behov i disse tilfælde. Der kan også oprettes særlige erstatningsfonde til dækning af de særlige tilfælde, hvor et AI-system, der endnu ikke er klassificeret som et højrisiko-AI-system og dermed endnu ikke er forsikret, forvolder skade. Af hensyn til retssikkerheden og for at opfylde forpligtelsen til at informere alle potentielt berørte personer bør eksistensen af den særlige erstatningsfond og betingelserne for at kunne drage fordel heraf offentliggøres på en klar og forståelig måde.
26.

opfordrer indholdshostingplatformene til at give brugerne en reel mulighed for at vælge, hvorvidt de vil give forudgående samtykke til at blive forevist målrettet reklame baseret på brugerens forudgående interaktion med indhold på samme indholdshostingplatform eller på tredjepartswebsteder; understreger, at dette valg skal præsenteres på en klar og forståelig måde, og at nægtelse heraf ikke må føre til, at adgangen til platformens funktioner bliver deaktiveret; understreger, at samtykke til målrettet reklame ikke må betragtes som frivilligt givet og gyldigt, hvis adgangen til tjenesten gøres betinget af databehandling; bekræfter på ny, at direktiv 2002/58/EF gør målrettet reklame til genstand for en tilvalgsbeslutning, og at den ellers er forbudt; bemærker, at eftersom en persons onlineaktiviteter giver mulighed for dybtgående indsigt i deres adfærd og gør det muligt at manipulere dem, griber den generelle og vilkårlige indsamling af personoplysninger om enhver anvendelse af en digital tjeneste uforholdsmæssigt meget ind i retten til privatlivets fred; bekræfter, at brugerne ved anvendelse af digitale tjenester har ret til ikke at blive gjort til genstand for omfattende sporing;
17.

bemærker med hensyn til anvendelse af ikke-personlige oplysninger i AI-teknologier, at den lovlige brug af ophavsretligt beskyttede værker og andre genstande og tilknyttede data, herunder allerede eksisterende indhold, datasæt og metadata af høj kvalitet, skal vurderes i lyset af de eksisterende regler om begrænsninger og undtagelser for ophavsretlig beskyttelse, såsom undtagelsen for tekst- og datamining i direktivet om ophavsret og beslægtede rettigheder på det digitale indre marked; opfordrer til yderligere præcisering med hensyn til beskyttelsen af data i henhold til ophavsretslovgivningen og beskyttelse af potentielle varemærker og industrielt design for værker, der frembringes på egen hånd gennem AI-applikationer; mener, at frivillig udveksling af ikke-personlige oplysninger mellem virksomheder og sektorer bør fremmes og baseres på retfærdige kontraktmæssige aftaler, herunder licensaftaler; fremhæver de problemer med hensyn til intellektuelle ejendomsrettigheder, der opstår ved skabelse af »deepfakes« på grundlag af vildledende, manipulerede eller ganske enkelt data af ringe kvalitet, uanset om disse »deepfakes« indeholder data, der kan være genstand for ophavsret; er bekymret over muligheden for, at massemanipulation af borgere anvendes til at destabilisere demokratier, og opfordrer til øget bevidstgørelse og mediekendskab samt til, at der snarest muligt stilles de AI-teknologier, der er behov for, til rådighed til at kontrollere fakta og oplysninger; mener, at kontrollerbare registre med ikke-personlige oplysninger, der anvendes i hele de AI-baserede teknologiers levetid i overensstemmelse med databeskyttelsesreglerne, kunne lette sporingen af brugen af ophavsretligt beskyttede værker og dermed beskytte rettighedsindehaverne bedre og bidrage til beskyttelsen af privatlivets fred; understreger, at AI-teknologier kunne være nyttige i forbindelse med håndhævelse af intellektuelle ejendomsrettigheder, men ville kræve menneskelig gennemgang og en garanti for, at alle AI-baserede beslutningssystemer er fuldstændig gennemsigtige; understreger, at fremtidige AI-ordninger ikke må omgå eventuelle krav om open source-teknologi i offentlige udbud eller forhindre sammenkobling af digitale tjenester; bemærker, at AI-systemer er softwarebaserede og bygger på statistiske modeller, som kan omfatte fejl; understreger, at AI-skabt output ikke må være diskriminerende, og at en af de mest effektive metoder til at mindske skævheder i AI-systemer er at sikre — i det omfang det er muligt i henhold til EU-retten — at den maksimale mængde ikke-personlige oplysninger er til rådighed til uddannelse og maskinindlæring; opfordrer Kommissionen til at overveje brugen af offentligt tilgængelige data til sådanne formål;
23.

understreger, at det er nødvendigt at oprette et tilsvarende sikkert elektronisk online-identifikationssystem, hvor der offline er behov for en bestemt form for officiel identifikation; bemærker, at onlineidentifikation kan forbedres ved at håndhæve forordningen om elektronisk identifikation og tillidstjenester til brug for elektroniske transaktioner på det indre marked og den grænseoverskridende interoperabilitet af elektroniske identifikationsordninger i hele EU heri; anmoder Kommissionen om at undersøge muligheden for at oprette et fælles europæisk log-in-system som et alternativ til private fælles log-in-systemer og om at indføre en forpligtelse for digitale tjenester til også altid at tilbyde en mulighed for manuel log-in, der er fastsat som standard; understreger, at denne tjeneste bør udvikles på en sådan måde, at det ikke er teknisk muligt for udbyderen af log-in-tjenesten at indsamle identificerbare log-in-data, og så de indsamlede data holdes på et absolut minimum; anbefaler Kommissionen at undersøge muligheden for at oprette et kontrolsystem for brugere af digitale tjenester med henblik på at sikre beskyttelsen af personoplysninger og alderskontrol, især af mindreårige, som ikke bør bruges kommercielt eller til at spore brugere på tværs af websteder; understreger, at disse log-in- og kontrolsystemer kun bør gælde for digitale tjenester, der kræver personlig identifikation, autentificering eller alderskontrol; minder om, at medlemsstaterne og EU-institutionerne skal garantere, at elektroniske identifikationsmidler er sikre, gennemsigtige og kun behandler de data, der er nødvendige for at identificere brugeren, udelukkende anvendes til legitime formål, ikke anvendes i kommercielt øjemed og ikke anvendes til at begrænse den generelle adgang til internettet eller til at spore brugerne på tværs af websteder;
89.

glæder sig over godkendelsen på 2019-mødet mellem høje kontraherende parter i FN's konvention om visse konventionelle våben (CCW) af 11 vejledende principper for udvikling og anvendelse af autonome våbensystemer; beklager imidlertid, at der ikke er opnået enighed om et juridisk bindende instrument til regulering af dødbringende automatvåben med en effektiv håndhævelsesmekanisme; glæder sig over og støtter Kommissionens rapport med titlen »Etiske retningslinjer for pålidelig kunstig intelligens« fra Kommissionens Ekspertgruppe på Højt Niveau om Kunstig Intelligens, der blev offentliggjort den 9. april 2019, og dens holdning til dødbringende autonome våbensystemer; opfordrer indtrængende medlemsstaterne til at udvikle nationale strategier for definition af og status for dødbringende autonome våbensystemer hen imod en omfattende strategi på EU-plan og til sammen med Unionens højtstående repræsentant/næstformanden i Kommissionen (»HR/NF«) og Rådet at fremme drøftelserne om dødbringende autonome våbensystemer i FN's CCW-ramme og andre relevante fora og indførelsen af internationale normer vedrørende de etiske og juridiske parametre for udvikling og anvendelse af fuld- og halvautonome og fjernstyrede dødbringende våbensystemer; minder i denne forbindelse om sin beslutning om autonome våbensystemer af 12. september 2018 og opfordrer endnu en gang til en hurtig udvikling og vedtagelse af en fælles holdning om dødbringende autonome våbensystemer, til et internationalt forbud mod udvikling, fremstilling og anvendelse af dødbringende autonome våbensystemer, der gør det muligt at udføre angreb uden meningsfuld menneskelig kontrol og uden respekt for princippet om menneskelig medvirken i overensstemmelse med erklæringen fra verdens mest fremtrædende AI-forskere i deres åbne brev fra 2015; glæder sig over, at Rådet og Parlamentet er blevet enige om at udelukke dødbringende autonome våben, »der ikke giver mulighed for en meningsfuld menneskelig kontrol over beslutningerne angående udvælgelse og angreb i forbindelse med gennemførelse af angreb« fra foranstaltninger, der finansieres under Den Europæiske Forsvarsfond; mener, at der ikke må ses bort fra etiske aspekter af AI-applikationer på forsvarsområdet, f.eks. efterretning, overvågning og rekognoscering eller cyberoperationer, og at der skal lægges særlig vægt på udvikling og anvendelse af droner i militære operationer;
56.

opfordrer indtrængende Republikken Moldovas myndigheder til at øge gennemsigtigheden af finansieringen af politiske partier og til at undersøge alle uregelmæssigheder på en retfærdig og upartisk måde; understreger behovet for at bekæmpe korruption inden for den moldoviske politiske klasse; er dybt bekymret over de seneste beskyldninger om bestikkelse af medlemmer af parlamentet for at ændre politisk tilhørsforhold samt påstande om kidnapning, intimidering og pres på valgte repræsentanter; påpeger, at disse påstande skal undersøges, og at en sådan adfærd er uforenelig med de værdier, som er kernen i associeringsaftalen med Republikken Moldova; henleder også opmærksomheden på de politiske partiers ansvar for at bekæmpe korruption inden for deres egne rækker; opfordrer desuden myndighederne til at sikre, at ingen midler fra velgørende fonde anvendes i valgkampen; opfordrer indtrængende myndighederne til at forbyde anvendelsen af administrative midler til fordel for den regerende politiske klasse under valgkampen;
35.

opfordrer Kommissionen til at drage omsorg for, at medlemsstaterne og Frontex råder over overvågningsorganer, der er understøttet af et passende mandat, en passende kapacitet og passende kompetencer, en høj grad af uafhængighed og sagkundskab samt gennemsigtige procedurer; understreger, at overvågningen af tilbagesendelser bør omfatte alle faser af tilbagesendelsen, og at der bør afsættes passende ressourcer; opfordrer Kommissionen og medlemsstaterne til at benytte eksisterende uafhængige overvågningsorganer som f.eks. nationale og internationale organisationer og nationale menneskerettighedsorganisationer ved at samarbejde med dem eller udpege dem som systemer til overvågning af tvangsmæssige tilbagesendelser; opfordrer indtrængende Kommissionen til at sikre, at der, så vidt juridisk og praktisk muligt, oprettes en overvågningsmekanisme til overvågning af tilbagesendte personers skæbne efter tilbagesendelsen, med særlig opmærksomhed på sårbare grupper som f.eks. uledsagede mindreårige og familier; opfordrer medlemsstaterne til at foretage en ordentlig overdragelse af børnebeskyttelsestjenester blandt de nationale myndigheder for at sikre, at der tages hånd om tilbagesendte børn, og at de har adgang til nationale børnebeskyttelsestjenester; understreger behovet for at følge op på reintegrationsplanerne for tilbagesendte personer for at sikre en effektiv gennemførelse af dem; opfordrer Kommissionen til at lette udvekslingen af god praksis mellem medlemsstaterne med hensyn til overvågning efter tilbagesendelse og til at afsætte tilstrækkelige midler hertil;
3.

understreger, at den frie bevægelighed i alvorlig grad er blevet påvirket af medlemsstaternes fuldstændige eller delvise lukning af grænserne under covid-19-pandemien; beklager, at den forhastede og ukoordinerede lukning af grænserne og indførelsen af ledsageforanstaltninger resulterede i, at personer, der var i transit, strandede, og restriktionerne ramte især dem, der bor i grænseområder, ved at begrænse deres mulighed for at krydse grænsen for at arbejde, levere og modtage tjenesteydelser eller besøge venner eller familiemedlemmer; understreger den skadelige virkning, som lukningen af de indre og ydre grænser har haft for den internationale erhvervs-, videnskabs- og turismesektor; understreger, at medlemsstaterne i stedet for at indføre grænsekontrol bør bestræbe sig på at træffe de nødvendige foranstaltninger, som gør det muligt for personer at krydse grænserne og samtidig sikrer den størst mulige sikkerhed og sundhedsbeskyttelse;